छात्रों को व्यावसायिक शिक्षा की दी जानकारी
भीमक्षेत्र के बली जस्साखेड़ा के राजकीय आदर्श उच्च माध्यमिक विद्यालय में केन्द्र राज्य सरकार द्वारा संचालित व्यावसायिक शिक्षा सूचना तकनीकी के तहत छात्रों को अहम जानकारियां दी गई। कक्षा 9 और 10 के छात्रों को आधार कार्ड, भामाशाह, राशन कार्ड, जॉब कार्ड, नामांकन के बारे में विस्तृत जानकारी दी। सरकारी विभागों में काम आने वाले सोफ्टवेयर के बारे में जानकारी दी। प्रधानाचार्य कुंभकरण कुश्वा के निर्देशन में व्यावसायिक शिक्षक कैलाशचन्द्र जीनगर ने छात्रों को औद्योगिक भ्रमण कराया। इस दौरान जस्साखेडा सरपंच रेखा देवी, अध्यापक राम सिंह मौजूद थे।
hin_Deva hin_Deva